**Zapisnik**

2. sjednice Muzejskog vijeća TM

održane dana 30. ožujka 2016. godine s početkom u 12 sati

u prostorijama Tiflološkog muzeja

Sjednici su nazočni članovi Muzejskog vijeća:

Sanja Frajtag, prof., ravnateljica Hrvatske knjižnice za slijepe

Vojin Perić, ravnatelj Dramskog kazališta slijepih i slabovidnih „Novi život“

Markita Franulić, ravnateljica Tehničkog muzeja

Nevenka Ćosić, prof., viši kustos, Tiflološki muzej

Nina Sivec, dipl. def., viši kustos, Tiflološki muzej

i

Željka Bosnar Salihagić, ravnateljica Tiflološkog muzeja

Sanja Frajtag predsjednica Muzejskog vijeća pozdravlja prisutne i otvara sjednicu te

predlaže sljedeći

DNEVNI RED

1. Usvajanje zapisnika 1. konstituirajuće sjednice Muzejskog vijeća TM
2. Donošenje Financijskog plana za redovnu djelatnost za 2016. godinu
3. Razno

Ad.1. Članovi Muzejskog vijeća jednoglasno prihvaćaju zapisnik 1. konstituirajuće sjednice Muzejskog vijeća TM.

Ad.2.Voditelj računovodstvenog odjeljka, Vladimir Tremac, se na poziv pridružuje sjednici Muzejskog vijeća i iznosi prijedlog Financijskog plana za redovnu djelatnost za 2016. godinu s projekcijama za 2017. i 2018. godinu. Prilikom obrazlaganja financijskog plana ističe kako je financijski plan redovne djelatnosti izrađen sukladno dodijeljenom limitu od 510 000,00 kn i smjernicama za planiranje materijalnih rashoda. V. Tremac nabraja pojedinačne primjere i navodi kako su npr. rashodi koji se odnose na službena putovanja smanjeni za 10% u odnosu na prošlu godinu pa se za 2016. planira rashod od 20.000,00 kn, nadalje rashodi za uredski materijal se smanjio sa 37.000,00 na 30.000,00 kn itd. Napominje kako na neke rashode poput komunalnih naknada ili troška energije ne možemo utjecati. Izrađena je projekcija za 2017. godinu čije povećanje iznosi 8% kao iza za 2018. godinu čije povećanje iznosi 5% u odnosu na 2017. godinu. Na kraju V. Tremac dodaje kako još uvijek nisu stigli Ugovori za predložene posebne programe za 2016. godinu.

Nakon kraće diskusije, Muzejsko vijeće Tiflološkog muzeja donosi

ODLUKU

kojom se jednoglasno usvaja Financijski plan za redovnu djelatnost za 2016. godinu

Ad.3. Željka Bosnar Salihagić izvještava članove Muzejskog vijeća o koracima koje su se poduzeli vezano uz Statut i Pravilnik o unutarnjem ustrojstvu i načinu rada TM. Ravnateljica podsjeća kako su na prošloj sjednici članovi Muzejskog vijeća prihvatili su predložene izmjene i dopune uz zaključak kako će se pravna služba očitovati o izvršenom usklađenju i dati eventualne preporuke te kako će ga Muzejsko vijeće nakon dobivene prethodne suglasnosti Ministarstva kulture i usvojiti. U skladu s tim ravnateljica TM kontaktirala je pravnu službu Ministarstva kulture te je dobila pismeni odgovor i preporuku Vanje Mitić iz kojeg se može iščitati kako se radi se o interpretaciji spornog članka. Kako takav odgovor nije riješio početnu dilemu vezanu uz uvjete predviđene za radno mjesto diplomiranog knjižničara, voditelja knjižnice Tiflološkog muzeja, Sanja Frajtag predlaže da se upit pošalje na Hrvatsko knjižnično vijeće.

Ravnateljica TM izvještava članove Muzejskog vijeća što je učinjeno vezano uz točku Ad.6. Zapisnika 1. konstituirajuće sjednice. Ravnateljica navodi kako je održan sastanak sa arhitektom, Ž. Kovačićem, predstavnicima Hrvatskog saveza slijepih i Tiflološkog muzeja kako bi se pronašlo rješenje za otklanjanje nedostataka vezanih uz program *Ugradnje dizala*, o čemu postoji Zapisnik. Na spomenutom sastanku se razgovaralo se o primopredaji dizala, nakon završetka programa, kojoj nisu nazočili predstavnici Hrvatskog saveza slijepih. Utvrđeno je kako je između investitora i izvođača izvršena primopredaja sukladno zakonu, o čemu postoji Zapisnik. Osim toga na sastanku je dogovoren način održavanja dizala i način financiranja održavanja dizala. Svi sudionici su se složili kako će se održavanje dizala plaćati iz pričuve. Ravnateljica dodaje kako je stigla ponuda da izradu spornih nedostataka dizala (premještanje brajeve tipkovnice, izrada rukohvata), za koju smatra da je previsoka. Napominje kako je šteta što HSS nije pravodobno reagirao, tim više što je od samog početka bio uključen u projekt kako se ne bi dogodio kakav propust. Vojin Perić dodaje kako je Hrvatski savez slijepih dobio ponudu te da je na sjednici Upravnog odbora zaključeno kako se zbog previsoke cijene odustaje od predloženih promjena. V. Perić navodi da, iako ovo nije tema ove Sjednice, je nužno održati sastanak između bivšeg tajnika Hrvatskog saveza slijepih i gospodina Mustačića, nadzora radova na projektu *Ugradnja dizala*, kako bi se riješilo sve sporno, a što je prema usmenim navodima dogovoreno.

Sjednica Muzejskog vijeća završila je 12:45 sati.

Zapisničarka: Predsjednica Upravnog vijeća:

Nina Sivec Sanja Frajtag